ਇੱਕ ਟਵੀਟ ਵਿੱਚ ਟਰੰਪ ਨੇ ਕਿਹਾ ਹੈ ਕਿ ਚੀਨ ਨੂੰ ਰੰਗੇ ਹੱਥੀਂ ਫੜਿਆ ਗਿਆ ਹੈ। 

ਉਨ੍ਹਾਂ ਨੇ ਕਿਹਾ ਹੈ ਕਿ ਜੇਕਰ ਉੱਤਰੀ ਕੋਰੀਆ ਨੂੰ ਤੇਲ ਦਿੱਤਾ ਜਾ ਰਿਹਾ ਹੈ ਕਿ ਤਾਂ ਕੋਰੀਆ ਸੰਕਟ ਦਾ ਕਦੀ ਵੀ ਸ਼ਾਂਤਮਈ ਹੱਲ ਨਹੀਂ ਹੋ ਸਕਦਾ। 

ਮੁੰਬਈ: ਅੱਗ ਲੱਗਣ ਕਾਰਨ 14 ਲੋਕਾਂ ਦੀ ਮੌਤ

ਜਦੋਂ ਅੰਮ੍ਰਿਤਸਰ ਦਾ ਮੁੰਡਾ ਬੌਂਬੇ 'ਚ ਬਣਿਆ ਸੂਪਰਸਟਾਰ

ਉੱਤਰੀ ਕੋਰੀਆ ਨੂੰ ਤੇਲ ਦੀ ਲੋੜ ਹੈ ਪਰ ਸੰਯੁਕਤ ਰਾਸ਼ਟਰ ਦੀਆਂ ਪਾਬੰਦੀਆਂ ਨੇ ਉਸ ਲਈ ਹਾਲਾਤ ਮੁਸ਼ਕਲ ਕਰ ਦਿੱਤੇ ਹਨ

ਇਸ ਤੋਂ ਪਹਿਲਾਂ ਚੀਨ ਨੇ ਉੱਤਰੀ ਕੋਰੀਆ 'ਤੇ ਲੱਗੀਆਂ ਸੰਯੁਕਤ ਰਾਸ਼ਟਰ ਦੀਆਂ ਪਾਬੰਦੀਆਂ ਦਾ ਉਲੰਘਣ ਕਰਨ ਦੇ ਇਲਜ਼ਾਮਾਂ ਨੂੰ ਨਕਾਰ ਦਿੱਤਾ ਸੀ। 

ਲੰਘੇ ਹਫ਼ਤੇ ਸੰਯੁਕਤ ਰਾਸ਼ਟਰ ਵਿੱਚ ਪਾਸ ਹੋਈਆਂ ਪਾਬੰਦੀਆਂ ਦੇ ਤਹਿਤ ਉੱਤਰੀ ਕੋਰੀਆ ਲਈ ਤੇਲ ਦੀ ਬਰਾਮਦ ਨੂੰ 90 ਫੀਸਦ ਤੱਕ ਘੱਟ ਕਰ ਦਿੱਤਾ ਗਿਆ ਹੈ।  

ਚੀਨ ਨੇ ਅਮਰੀਕਾ ਦੇ ਇਸ ਪ੍ਰਸਤਾਵ ਦਾ ਸੰਯੁਕਤ ਰਾਸ਼ਟਰ 'ਚ ਸਮਰਥਨ ਕੀਤਾ ਸੀ। 

ਇਹ ਪਾਬੰਦੀਆਂ ਉੱਤਰ ਕੋਰੀਆ ਦੀ ਵਿਵਾਦਤ ਬੈਲਿਸਟਿਕ ਮਿਜ਼ਾਇਲ ਪ੍ਰੋਗਰਾਮ ਰੋਕਣ ਲਈ ਲਗਾਈਆਂ ਗਈਆਂ ਹਨ। 

ਪਰ ਫਿਰ ਵੀ ਉੱਤਰੀ ਕੋਰੀਆ ਕੌਮਾਂਤਰੀ ਪਾਬੰਦੀਆਂ ਨੂੰ ਦਰਕਿਨਾਰ ਕਰਦੇ ਹੋਏ ਲਗਾਤਾਰ ਮਿਜ਼ਾਇਲ ਪਰੀਖਣ ਕਰ ਰਿਹਾ ਹੈ। 

‘ਜੁੱਤੀਆਂ ਸੁਰੱਖਿਆ ਜਾਂਚ ਵਿੱਚ ਪਾਸ ਨਹੀਂ ਹੋਈਆਂ’

'ਮੇਰਾ ਗਾਤਰਾ ਜੁੱਤੀਆਂ ਰੱਖਣ ਵਾਲੀ ਥਾਂ 'ਤੇ ਰੱਖਿਆ'

ਟਰੰਪ ਦੀ ਤਲਖ਼ੀ

ਦੱਖਣੀ ਕੋਰੀਆ ਦੀ ਅਖ਼ਬਾਰ ਚੋਸ਼ੁਨ ਇਲਬੋ ਨੇ ਇੱਕ ਰਿਪੋਰਟ 'ਚ ਕਿਹਾ ਸੀ ਕਿ ਚੀਨ ਦੇ ਤੇਲ ਟੈਂਕਰ ਗੁਪਤ ਢੰਗ ਨਾਲ ਉੱਤਰੀ ਕੋਰੀਆ ਨੂੰ ਤੇਲ ਦੇ ਰਹੇ ਹਨ। 

ਉਸ ਰਿਪੋਰਟ ਤੋਂ ਬਾਅਦ ਹੀ ਰਾਸ਼ਟਰਪਤੀ ਟਰੰਪ ਨੇ ਤਲਖ਼ ਰਵੱਈਆ ਅਪਣਾਇਆ ਹੈ। 

ਦੱਖਣੀ ਕੋਰੀਆ ਦੇ ਅਧਿਕਾਰੀਆਂ ਦੇ ਹਵਾਲੇ ਨਾਲ ਇਸ ਰਿਪੋਰਟ 'ਚ ਕਿਹਾ ਗਿਆ ਸੀ ਕਿ ਅਮਰੀਕੀ ਖ਼ੁਫ਼ੀਆ ਸੈਟੇਲਾਈਟ ਨੇ ਅਕਤੂਬਰ ਤੋਂ ਬਾਅਦ ਲਗਭਗ 30 ਵਾਰ ਚੀਨ ਦੇ ਟੈਂਕਰਾਂ ਨੂੰ ਉੱਤਰੀ ਕੋਰੀਆ ਨੂੰ ਤੇਲ ਦਿੰਦੇ ਹੋਏ ਫਿਲਮਾਇਆ ਹੈ। 

ਅਮਰੀਕੀ ਅਧਿਕਾਰੀਆਂ ਵੱਲੋਂ ਰਿਪੋਰਟ ਦੀ ਪੁਸ਼ਟੀ ਨਹੀਂ

ਹਾਲਾਂਕਿ ਅਮਰੀਕੀ ਅਧਿਕਾਰੀਆਂ ਨੇ ਇਸ ਰਿਪੋਰਟ ਦੀ ਪੁਸ਼ਟੀ ਨਹੀਂ ਕੀਤੀ ਪਰ ਵਿਦੇਸ਼ ਵਿਭਾਗ ਦੇ ਇੱਕ ਅਧਿਕਾਰੀ ਨੇ ਰਾਇਟਰਜ਼ ਨਾਲ ਗੱਲ ਕਰਦਿਆਂ ਸੰਕੇਤ ਦਿੱਤੇ ਕਿ ਤੇਲ ਦਾ ਇਹ ਲੈਣ ਦੇਣ ਅਜੇ ਵੀ ਚੱਲ ਰਿਹਾ ਹੋ ਸਕਦਾ ਹੈ। 

ਅਧਿਕਾਰੀ ਨੇ ਕਿਹਾ, "ਉੱਤਰ ਕੋਰੀਆ ਦੀਆਂ ਪਾਬੰਦੀਆਂ ਦੀ ਉਲੰਘਣਾ 'ਚ ਟੈਂਕਰ ਨਾਲ ਟੈਂਕਰ ਨੂੰ ਤੇਲ ਦੇਣਾ ਚਿੰਤਾ ਦਾ ਵਿਸ਼ਾ ਬਣਿਆ ਹੋਇਆ ਹੈ।"

ਉੱਤਰੀ ਕੋਰੀਆ ਸੰਕਟ- 4 ਅਹਿਮ ਨੁਕਤੇ

ਕਿੱਥੋਂ ਮਿਲਦਾ ਹੈ ਉੱਤਰੀ ਕੋਰੀਆ ਨੂੰ ਇੰਟਰਨੈੱਟ ?

ਉੱਤਰੀ ਕੋਰੀਆ ਦੇ ਮੁੱਖ ਵਪਾਰਕ ਸਹਿਯੋਗੀ ਦੇਸ ਚੀਨ ਵਾਰ ਵਾਰ ਕਹਿੰਦਾ ਰਿਹਾ ਹੈ ਕਿ ਉਹ ਸੰਯੁਕਤ ਰਾਸ਼ਟਰ ਦੀਆਂ ਪਾਬੰਦੀਆਂ ਦਾ ਸਮਰਥਨ ਕਰਦਾ ਹੈ। 

ਚੀਨ ਦਾ ਇਨਕਾਰ 

ਚੀਨ ਦੇ ਰੱਖਿਆ ਮੰਤਰਾਲੇ ਦੇ ਬੁਲਾਰੇ ਰੇਨ ਗਵਾਕਿਆਂਗ ਨੇ ਪੱਤਰਕਾਰਾਂ ਦੇ ਟੈਂਕਰ ਤੋਂ ਟੈਂਕਰ ਤੇਲ ਸਪਲਾਈ ਦੇ ਸਵਾਲ 'ਤੇ ਕਿਹਾ, "ਤੁਸੀਂ ਜਿਹੜੇ ਹਾਲਾਤ ਦੀ ਗੱਲ ਕਰ ਰਹੇ ਹਨ ਉਹ ਕਿਸੇ ਵੀ ਸੂਰਤ 'ਚ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਅਮਰੀਕਾ ਵੱਲੋਂ ਚੀਨ 'ਤੇ ਉੱਤਰੀ ਕੋਰੀਆ ਨੂੰ ਤੇਲ ਦੇਣ ਦਾ ਇਲਜ਼ਾਮ